ಮಾಲ್ಡೀವ್ಸ್‌ನ ತುಲನಾತ್ಮಕ ಮೌಖಿಕ ಅಧ್ಯಯನ, ಭಾಷಾಧ್ಯಯನ, ಸಾಂಸ್ಕೃತಿಕ ಸಂಪ್ರದಾಯಗಳು ಮತ್ತು ಪದ್ಧತಿಗಳು ಸ್ಪಷ್ಟಪಡಿಸುವುದೇನೆಂದರೆ ಇಲ್ಲಿನ ಮೊದಲ ನಿವಾಸಿಗಳು ಸಂಗಮ್ ಕಾಲದಲ್ಲಿ ಕೇರಳದಿಂದ ಬಂದ ದ್ರಾವಿಡರು ಇರಬಹುದು, ಬಹುಶಃ ನೈರುತ್ಯ ಸಮುದ್ರತೀರ - ಈಗಿನ ಭಾರತೀಯ ಉಪಖಂಡದ ದಕ್ಷಿಣ ಭಾಗದ ಮತ್ತು ಶ್ರೀಲಂಕಾದ ಪಶ್ಚಿಮ ಭಾಗದಿಂದ ಬಂದ ಮೀನುಗಾರರಿರಬಹುದು. ಪುರಾತನ ತಮಿಳು ತಲೆಮಾರಿನ ಗಿರಾವರು ಜನರು ಅಂತಹ ಒಂದು ಸಮುದಾಯವಾಗಿದೆ. ಮಾಲೆಯಲ್ಲಿ ರಾಜಧಾನಿಯ ಸ್ಥಾಪನೆ ಮತ್ತು ರಾಜಾಡಳಿತದ ಬಗೆಗೆ ಪ್ರಾಚೀನ ಪುರಾಣ ಕಥೆಯಲ್ಲಿ ಮತ್ತು ಸ್ಥಳೀಯ ಜನಪದ ಕಥೆಗಳಲ್ಲಿ ಇವು ಉಲ್ಲೇಖವಾಗಿದೆ. ಈ ಸಮುದಾಯದವರು ದ್ವೀಪದ ಮೊದಲ ನಿವಾಸಿಗರು ಎಂದು ಪರಿಗಣಿಸಲಾಗಿದೆ. ಮಾಲ್ಡೀವ್‌ನಲ್ಲಿರುವ ಈಗಿನ ತಮಿಳು ಜನಸಂಖ್ಯೆ ಮತ್ತು ಸಂಸ್ಕೃತಿ ಬಲವಾದ ಆಧಾರ ಒದಗಿಸುತ್ತದೆ. ಜೊತೆಗೆ ತಮಿಳು-ಮಲಯಾಳಂ ಭಾಷೆಯು ಇದಕ್ಕೆ ತಳಹದಿಯಾಗಿದೆ. ಸ್ಥಳದ ಹೆಸರುಗಳಲ್ಲಿ ಕಿನ್ ಟರ್ಮ್ಸ್, ಕವನ, ನೃತ್ಯ ಮತ್ತು ಧಾರ್ಮಿಕ ನಂಬಿಕೆಗಳಲ್ಲಿ ಕೂಡ ಕಾಣಬಹುದಾಗಿದೆ. ಕೇರಳದಿಂದ ಸಮುದ್ರಯಾನ ಶುರುವಾದ್ದರಿಂದ ತಮಿಳರು ಲಕ್ಯಾಡಿವ್ಸ್‌‌ನಲ್ಲಿ ನೆಲೆಸಿದರು ಮತ್ತು ಮಾಲ್ಡೀವ್ಸ್ ಅನ್ನು ಒಂದು ದ್ವೀಪಸಮೂಹವಾಗಿ ಪರಿಗಣಿಸಲಾಯಿತು. ಗುಜರಾತಿಗಳು ಕೂಡ ಮೊದಲ ವಲಸಿಗರು ಎಂದು ಕೆಲವರು ವಾದಿಸುತ್ತಾರೆ. ಸಿಂಧು ನಾಗರೀಕತೆಯ ಕಾಲದಲ್ಲಿಗುಜರಾತ್‌ನಿಂದ ಸಮುದ್ರ ಪ್ರಯಾಣ ಕಡಿಮೆಯಾಯಿತು. ಜಾತಕಾಗಳು ಮತ್ತು ಪುರ‍ಾಣಗಳು ಕಡಲತಡಿಯ ವ್ಯಾಪಾರಕ್ಕೆ ಹೇರಳವಾದ ಸಾಕ್ಷಿ ಒದಗಿಸುತ್ತವೆ. ಬೇರೊಂದು ಮೊದಲ ವಲಸಿಗರು ಆಗ್ನೇಯ ಏಷ್ಯಾದಿಂದ ಬಂದವರಾಗಿದ್ದಾರೆ. ಕಳಿಂಗಾ(ಭಾರತ)ದಿಂದ ಗಡೀಪಾರು ಮಾಡಲಾದ ರಾಜ ವಿಜಯಾನ (ವಿಜಯ ಬಂಗ ಅಥವಾ ಬೆಂಗಾಲಿ ರಾಜ ಅವನ ತಾಯಿಯ ಪೂರ್ವಜರು ಕಳಿಂಗದವರಾಗಿದ್ದರು)ತಲೆಮಾರು ಮತ್ತು ಅವನ ನೂರಾರು ಸಹಚರರಾದ ಸಿಂಹಳೀಯರು ಅಲ್ಲಿಂದ 543 ರಿಂದ 483 BCE ನಡುವೆ ಮಾಲ್ಡೀವ್ಸ್‌ಗೆ ಬಂದರು. ಭಾರತದ ವ್ಯಾಯುವ್ಯ ಭಾಗದಲ್ಲಿ ತಮ್ಮ ಸ್ಥಳೀಯ ಪ್ರಾಂತ್ಯ ಒಡಿಶಾ ಮತ್ತು ಸಿನ್ಹಾಪುರವನ್ನು ಬಿಟ್ಟು ಇಲ್ಲಿಗೆ ಬಂದವರಾಗಿದ್ದರು. ಕ್ರಿ.ಪೂ 500ರ ಸುಮಾರಿಗೆ ರಾಜ ವಿಜಯ ಹಡಗಿನಲ್ಲಿ ಪ್ರಯಾಣ ಮಾಡಿ ಶ್ರೀಲಂಕಾಕ್ಕೆ ಬರಬೇಕಾದವನು ದಿಕ್ಕು ತಪ್ಪಿ ಮಹಿಳಾ ದ್ವೀಪಿಕ ಎಂದು ಕರೆಯುವ ಮಾಲ್ಡೀವ್ಸ್‌ಗೆ ಬಂದನೆಂದು ಮಹಾವಂಶಾದಲ್ಲಿ ಎಂದು ಉಲ್ಲೇಖಿಸಲಾಗಿದೆ. ಆ ಸಮಯದಲ್ಲಿ ಜನರು ಮಹಿಲಾದ್ವೀಪಿಕಾ ಮೂಲಕ ಶ್ರೀಲಂಕಾಗೆ ಪ್ರಯಾಣ ಮಾಡುತ್ತಿದ್ದರು ಎಂದು ಹೇಳುತ್ತದೆ. ಅವರು ಶ್ರೀಲಂಕಾ ಮತ್ತು ಮಾಲ್ಡೀವ್ಸ್‌ನಲ್ಲಿ ನೆಲೆಸಿದ ನಂತರ ಜನಸಂಖ್ಯೆ ಮತ್ತು ಇಂಡೋ-ಆರ್ಯನ್ ಭಾಷೆ ದೀವೆಹಿ ಯಲ್ಲಿ ಗಮನಾರ್ಹ ಬದಲಾವಣೆಗಳಾದವು.ದಕ್ಷಿಣದ ತುದಿಯ ಅಟೋಲನಲ್ಲಿ ಅರಬ್ ಮತ್ತು ಪೂರ್ವ ಏಷ್ಯಾ ನಿವಾಸಿಗಳಲ್ಲಿ ಕೆಲವು ಗುರುತು ಕಾಣಬಹುದು.

ರಾಜ ಅಶೋಕನ ಕಾಲದಲ್ಲಿ ಬೌದ್ಧ ಧರ್ಮ ಮಾಲ್ಡೀವ್ಸ್‌ಗೂ ವಿಸ್ತರಣೆಯಾಯಾಯಿತು ಮತ್ತು 12ನೇ ಶತಮಾನದವರೆಗೂ ಮಾಲ್ಡೀವ್ಸ್‌ ಜನರ ಪ್ರಮುಖ ಧರ್ಮ ಕೂಡಾ ಆಗಿತ್ತು.ಪ್ರಾಚೀನ ಮಾಲ್ಡೀವಿಯನ್ ರಾಜರು ಬೌದ್ಧ ಧರ್ಮಕ್ಕೆ ಬೆಂಬಲ ನೀಡಿದ್ದರು. ಮತ್ತು ಮಾಲ್ಡೀವ್‌ನಲ್ಲಿ ಮೊದಲ ಬರವಣಿಗೆ ಮತ್ತು ಕಲಾತ್ಮಕ ಕಲೆಗಳಾದ ಶಿಲ್ಪಕಲೆ, ವಾಸ್ತು ಶಿಲ್ಪಗಳಲ್ಲಿ ಹೆಚ್ಚಿನ ಬೆಳವಣಿಗೆಗಳು ಈ ಸಮಯದಲ್ಲಿ ಕಂಡುಬಂತು. ಇಸ್‌ಧೂ ಲೊಮಾಫಾನು ಈವರೆಗೆ ಮಾಲ್ಡೀವ್ಸ್‌ನಲ್ಲಿ ದೊರೆತ ಅತ್ಯಂತ ಹಳೆಯ ತಾಮ್ರ ಫಲಕ ಎಂದು ನಂಬಲಾಗಿದೆ. ಸಿರಿ ಫೆನ್ನಾಧಿಟ್ಟ ಮಹಾ ರದುಮ್ (ದಿನೈ ಕಲಾಮಿಂಜಾ) ಆಳ್ವಿಕೆಯ ಅವಧಿಯಲ್ಲಿ ಈ ಪುಸ್ತಕ ಕ್ರಿ.ಶ 1194 (590 AH)ರಲ್ಲಿ ಬರೆಯಲ್ಪಟ್ಟಿತು. ಮೊದಲ ಫಲಕವನ್ನುಳಿದು ಉಳಿದೆಲ್ಲವನ್ನೂ ದಿವೇಹಿ ಒಕುರುದ ’ಇವೆಲಾ’ ರೀತಿಯಲ್ಲಿ ಬರೆಯಲಾಗಿತ್ತು. ಮಾಲ್ಡೀವ್ಸ್‌ನ ಪುರಾಣದಲ್ಲಿ ಯುದ್ಧ ದೇವತೆ ತುಸಿಟ್ಸ್ ಮಾಕ್ರಿ,ಯಾವುದೇ ಮುಖಂಡ ಕಿರೀಟ ಧರಿಸಿದಾಗ ಕಾನೂನುಬಾಹಿರವಾದ ಕಾರ್ಯ ಮಾಡಬಾರದೆಂದು ಹೇಳಿದ್ದಾಳೆ.

ಸೆಯ್‌ಲಾನ್ ಸಿವಿಲ್ ಸರ್ವೀಸ್‌ನ ಬ್ರಿಟೀಷ್ ಕಮೀಷನರ್ ಎಚ್.ಸಿ.ಪಿ.ಬೆಲ್ ಮಾಲ್ಡೀವ್ಸ್‌‌ನ ಉಳಿದ ಮೊದಲ ಸಂಸ್ಕೃತಿ ಬಗ್ಗೆ ಸರ್ವೇಕ್ಷಣಾ ಅಧ್ಯಯನ ಮೊದಲ ಬಾರಿ ನಡೆಸಿದರು. 1879ರಲ್ಲಿ ಬೆಲ್ ಈ ದ್ವೀಪದಲ್ಲಿ ನೌಕಾಘಾತಕ್ಕೆ ಒಳಗಾದರು,ಮತ್ತು ಹಲವಾರು ಬಾರಿ ಹಿಂದಿರುಗಿ ಪುರಾತನ ಬೌದ್ಧರ ಅಧಃಪತನದ ಬಗ್ಗೆ ಅಧ್ಯಯನ ನಡೆಸಿದರು. ಅವರು ಪ್ರಾಚೀನ ದಿಬ್ಬಗಳನ್ನು ಅಧ್ಯಯನ ಮಾಡಿದರು. ಅವುಗಳನ್ನು "ಹವಿತ್ತಾ" ಅಥವಾ "ಉಸ್ತುಬು " (ಈ ಹೆಸರುಗಳು ಚೈತಿಯಾ ಅಥವಾ ಸ್ತೂಪದಿಂದ ಬಂದಿದೆ) ಎಂದು ಮಾಲ್ಡೀವಿಯನ್ಸ್‌ರಿಂದ ಕರೆಯಲ್ಪತ್ತದೆ. ಇವುಗಳು ಹಲವಾರು ಹವಳದ್ವೀಪಗಳಲ್ಲಿ ಕಂಡುಬರುತ್ತದೆ.

ಆದಾಗ್ಯೂ ಬೆಲ್ ಪ್ರತಿಪಾದಿಸುವುದೆನೆಂದರೆ ಪ್ರಾಚೀನ ಮಾಲ್ಡೀವಿಯನ್ನರು ತೆರವಾದ ಬೌದ್ದಧರ್ಮ ಅನುಕರಿಸುತ್ತಿದ್ದರು. ಹಲವಾರು ಸ್ಥಳೀಯ ಬೌದ್ದರು ಸರ್ವೇಕ್ಷಣೆ ನಡೆಸಿ ಈಗ ಉಳಿದ ವಸ್ತುಗಳನ್ನು ಮಾಲೆ ವಸ್ತುಸಂಗ್ರಹಾಲಯದಲ್ಲಿ ಮಹಾಯಾನ ಮತ್ತು ವಜ್ರಯಾನ ವಿಗ್ರಹ ನಿರ್ಮಾಣದ ಮೂಲಕ ಪ್ರದರ್ಶನಕ್ಕೆ ಇಟ್ಟಿದ್ದಾರೆ.

11 ಶತಮಾನದ ಆರಂಭದಲ್ಲಿ ಮಧ್ಯಯುಗದ ಚೋಳ ತಮಿಳ್ ಚಕ್ರವರ್ತಿ ಮೊದಲನೆಯ ರಾಜಾ ರಾಜಾ ಚೋಳ ನು ಚೋಳ ಸಾಮ್ರಾಜ್ಯದ ಭಾಗವಾಗಿ ಉತ್ತರ ಹವಳದ್ವೀಪದ ಮಿನಿಕೊಯ್ ಮತ್ತು ತಿಲದುನ್‌ಮತಿ ಯನ್ನು ಜಯಿಸಿರುವ ಸಾಧ್ಯತೆ ಇದೆ.
ಮಾಲ್ಡೀವಿಯನ್ ‌ಜನಪದದ ದಂತಕತೆಯ ಪ್ರಕಾರ ಕ್ರಿ.ಶ 12ನೇ ಶತಮಾನದ ಆರಂಭದಲ್ಲಿ ಕೊಇಮಲಾ ಹೆಸರಿನ ಸಿಲೋನ್‌ನ ಸಿಂಹಿಳಿ ವಂಶದ ಗಣ್ಯ ವ್ಯಕ್ತಿ ಮಧ್ಯಯುಗದ ರಾಜಕುಮಾರ ಉತ್ತರದ ಮಾಲ್ಹೊಸ್ಮದುಲು ಹವಳ ದ್ವೀಪದಲ್ಲಿರುವ ರಾಸ್ತೆಥೀಮು ದ್ವೀಪಕ್ಕೆ (ರಾಜನ ನಗರ) ಸಮುದ್ರಯಾನದ ಮೂಲಕ ಬಂದು ಅಲ್ಲಿಂದ ಮಾಲೆಯಲ್ಲಿ ಅವನ ಆಧಿಪತ್ಯ ಸ್ಥಾಪಿಸಿದನು. ಆ ನಂತರ ಹತ್ತನೇಯ ಶತಮಾನದಲ್ಲಿ ದಕ್ಷಿಣ ಭಾರತದ ಚೋಳರು ಆಕ್ರಮಣ ನಡೆಸುವವರೆಗೂ, "ಆದೀತ್ತಾ" (ಸೂರ್ಯ)ರಾಜವಂಶ ಆಡಳಿತ ನಡೆಸಿತ್ತು. ಚೋಳರು ಅದನ್ನು ಕೊನೆಗೊಳಿಸಿ ಕೆಲಕಾಲ ಮಾಲೆಯಲ್ಲಿ ಆಡಳಿತ ನಡೆಸಿರುವ ಸಾಧ್ಯತೆ ಇದೆ. ಮಾಲೆ ಅಟೋಲ್‌ನಲ್ಲಿರುವ ಸ್ಥಳೀಯ ಗಿರವಾರು ಜನರು ಕೊಇಮಲಾನನ್ನು ಮಾಲೆಗೆ ಆಹ್ವಾನಿಸಿ ರಾಜನಾಗಿ ಘೋಷಿಸಿದರು. ಕೊಇಮಲಾ ಕಲೊಯ್ (ಲಾರ್ಡ್ ಕೈಮಲಾ) ಮಾನಾಭರಣ ರಾಜನಂತೆ "ಹೋಮಾ" (ಚಂದ್ರ)ವಂಶದ ರಾಜನಾಗಿ ಆಳ್ವಿಕೆ ನಡೆಸಿದನು. ಇದನ್ನು ಕೆಲವು ಇತಿಹಾಸತಜ್ಞರು ಹೌಸ್ ಆಫ್ ಥೀಮುಗೆ ಎಂದು ಕರೆಯುತ್ತಾರೆ. ಕೈಮಲಾನ ಆಳ್ವಿಕೆ ನಂತರ ಮಾಲ್ಡೀವ್ಸ್‌ ಸಿಂಹಸನವನ್ನು "ಸಿಂಗಾಸನಾ" (ಸಿಂಹದ ಸಿಂಹಸನ)ಎಂದು ಕರೆಯಲಾಗುತ್ತಿತ್ತು. ಅದಕ್ಕಿಂತ ಮೊದಲು ಕೆಲವು ಪರಿಸ್ಥಿತಿಯ ನಂತರ ಇದನ್ನು "ಸರಿಧಾಲೆಯಸ್" (ದಂತ ಸಿಂಹಾಸನ) ಎಂದೂ ಕರೆಯಲಾಗುತ್ತಿತ್ತು. ಕೊಇಮಲಾ, ಚೋಳರ ಆಳ್ವಿಕೆಯಿಂದ ಮಾಲ್ಡೀವ್ಸ್‌ನ್ನು ಮುಕ್ತಗೊಳಿಸಿದ ಎಂದು ಕೆಲವು ಇತಿಹಾಸತಜ್ಞರ ನಂಬುಗೆಯಾಗಿದೆ.

ಕೆಲವು ವಿದೇಶಿ ಪ್ರವಾಸಿಗರು ಅದರಲ್ಲೂ ಮುಖ್ಯವಾಗಿ ಅರಬ್ಬಿಗಳು, ಮಾಲ್ಡೀವ್ಸ್‌ ಪ್ರದೇಶವು ರಾಣಿಯ ಆಡಳಿತಕ್ಕೆ ಒಳಪಟ್ಟಿತ್ತು ಎಂದು ದಾಖಲಿಸಿದ್ದಾರೆ. ಈ ರಾಜ್ಯವು ಹಿಂದೆ ಕೊಇಮಾಲ ಆಡಳಿತದಲ್ಲಿತ್ತು ಅಲ್-ದ್ರಿಸಿ ಎಂಬುದು ಹಿಂದಿನ ಲೇಖಕರು ಬರೆದ ಬರವಣಿಗೆ ಅನ್ವಯಿಸಿದರೆ ಇದು ರಾಣಿಯರಲ್ಲಿ ಒಬ್ಬಳ ಹೆಸರು. ಅವಳ ಹೆಸರು ದಮಾಹಾರ್. ಇವಳು ಆದೀತ್ತಾ (ಸನ್) ಸಮ್ರಾಜ್ಯದ ಸದಸ್ಯೆ. "ಹೋಮಾ " (ಲೂನರ್)ವಂಶದ ರಾಜ ರಾಣಿಯರು ಆದೀತ್ತಾ(ಸನ್) ವಂಶದ ಜೊತೆಗೆ ಅಂತರ್ಜಾತಿ ವಿವಾಹ ಮಾಡಿಕೊಂಡರು. ಇದರಿಂದಲೇ 1968ರ ವರೆಗೂ "ಕುಲ ಸುಧಾ ಇರಾ" ಅಂದರೆ "ಸೂರ್ಯ ಚಂದ್ರರಿಂದ ಬಂದ ವಂಶದರು" ಎಂಬ ಔಪಚಾರಿಕ ಬಿರುದು ಇತ್ತು. ಅದೀತ್ತಾ ವಂಶದ ಆಡಳಿತದ ಬಗ್ಗೆ ಯಾವುದೇ ಅಧೀಕೃತ ಮಾಹಿತಿ ಲಭ್ಯವಿಲ್ಲ.

ಕ್ರಿ.ಶ 12 ಶತಮಾನದ ಕೊನೆಯಿಂದ ಇಸ್ಲಾಮಿಗೆ ಮತಾಂತರವಾದುದನ್ನು ಪ್ರಾಚೀನ ಶಾಸನದಲ್ಲಿ ತಾಮ್ರ ಫಲಕದಲ್ಲಿ ಬರೆದಿದ್ದಾರೆ. ಅಲ್ಲಿಯ ಸ್ಥಳೀಯ ಪ್ರಸಿದ್ಧ ಪುರಾಣ ಕಥೆಯ ಪ್ರಕಾರ ವಿದೇಶಿ ಸಂತನು(ಇವನು ಪರ್ಷಿಯಾ ನಗರದ ತಬ್ರಿಜ್ ಅಥವಾ ಮೊರಾಕನ್ ಬರ್ಬರ್ ಹೇಳಿಕೆ ಪ್ರಕಾರ) ರನ್ನಮಾರಿ ಎಂಬ ಭೂತವನ್ನು ಸುಮ್ಮನಿರಿಸಿದ. ಕೊಇಮಾಲ ನಂತರ ದೊವೆಮಿ ಕಲಾಮಿಂಜ ಕ್ರಿ.ಶ 1153ರಲ್ಲಿ ಇಸ್ಲಾಂಗೆ ಮತಾಂತರ ಹೊಂದಿದನು.

ಶತಮಾನಗಳಿಂದ ಅರಬ್ಬೀ ಸಮುದ್ರ ಮತ್ತು ಬಂಗಾಳ ಉಪ ಸಾಗರದ ದೇಶಗಳಿಂದ ಭೇಟಿ ನೀಡಿದ ವ್ಯಾಪಾರಿಗಳು ಮತ್ತು ನಾವಿಕರಿಂದ ಈ ದ್ವೀಪಗಳ ಬೆಳವಣಿಗೆ ಮೇಲೆ ಪರಿಣಾಮ ಬೀರಿದೆ.
1953 ರಲ್ಲಿ ಗಣರಾಜ್ಯ ಸ್ಥಾಪನೆಯ ವ್ಯರ್ಥ ಪ್ರಯತ್ನ ನೆಡೆಯಿತು, ಆದರೆ ಪುನಃ ಸುಲ್ತಾನನ ಆಳ್ವಿಕೆ ವಿಧಿಸಲಾಯಿತು. 1959ರಲ್ಲಿ ನಾಸೀರ್‌ರವರ ಕೇಂದ್ರಿಕರಣದ ಗುರಿಯ ಬಗ್ಗೆ ದಕ್ಷಿಣತುದಿಯ ಮೂರು ಅಟೋಲ್ ನಿವಾಸಿಗಳು ಸರ್ಕಾರದ ವಿರುದ್ಧ ಪ್ರತಿಭಟಿಸಿದರು. ಅವರು ಯುನೈಟೆಡ್ ಸುವದಿವ್ ರಿಪಬ್ಲಿಕ್ ರೂಪಿಸಿ, ಅಬ್ದುಲ್ಲಾ ಅಫೀರ್‌ರನ್ನು ಅಧ್ಯಕ್ಷರಾಗಿಯು ಹಿತಾಧ್ದೂ ಈ ಗಣರಾಜ್ಯದ ರಾಜಧಾನಿ ಆಗಿಯು ಆರಿಸಲಾಯಿತು.

ಆದಾಗ್ಯೂ 1153 ರಿಂದ 1968, ರವರೆಗೂ ಸ್ವತಂತ್ರ ಇಸ್ಲಾಮಿಕ್ಸುಲ್ತಾನೇಟ್ ಆಡಳಿತ ನಡೆಸಲಾಯಿತು,ಮಾಲ್ಡೀವ್ಸ್ 1887 ರಿಂದ 1965 ಜುಲೈ 25 ತನಕ ಬ್ರಿಟೀಷ್ ಆಡಳಿತಕ್ಕೊಳಪಟ್ಟಿತ್ತು.

"ಮಾಲ್ಡೀವ್ಸ್‌" ಶಬ್ದದ ವ್ಯುತ್ಪತ್ತಿ
ಇತಿಹಾಸ
ಹವಾಗುಣ
ಭಾಷೆ ಮತ್ತು ಸಂಸ್ಕೃತಿ